র‌্যাব-৯ এর সিনিয়র এএসপি মাঈন উদ্দিন চৌধুরী বলেন, গত ৩ মে থেকে সিলেট বিভাগের বিভিন্ন স্থানে পরিচালিত পৃথক পৃথক অভিযানে স্বরাষ্ট্র মন্ত্রণালয়ের তালিকাভুক্তসহ সিলেটের চিহ্নিত মাদক ব্যবসায়ীদের মধ্যে থেকে ৮০ জন মাদক ব্যবসায়ীকে গ্রেফতার করতে সক্ষম হয়েছে। এছাড়াও মাদক বিরোধী বিশেষ মোবাইল কোর্ট এর মাধ্যমে ২৮৩ জন মাদকসেবনকারীকে জরিমানাসহ বিভিন্ন মেয়াদে সাজা প্রদান করা হয়েছে, তারমধ্যে ৩৭ জনকে জরিমানা আদায় পূর্বক ছেড়ে দেওয়া হয়েছে। উদ্ধার হয়েছে বিপুল পরিমান বিভিন্ন ধরনের মাদকদ্রব্য, যার মধ্যে রয়েছে ৯,০৭৬ পিস ইয়াবা ট্যাবলেট, ৯২ কেজি গাঁজা, ৭৮৬ লিটার দেশিয় মদ ও ৪৬ লিটার বিদেশী মদ।